বার ডান্সারের ঝুলন্ত দেহ উদ্ধারে চাঞ্চল্য ছড়াল বাগুইআটিতে। রাতে তেঘরিয়ার শিতলাতলা এলাকার একটি বাড়ি থেকে উদ্ধার হয় বছর পঁচিশের মামনি গায়েনের দেহ। পায়ে ধারাল অস্ত্রের একাধিক আঘাতের চিহ্ন রয়েছে। ঘরের মধ্যে মিলেছে বেশ কয়েকটি মদের বোতল। দেহের পাশে মেলেনি কোনও সুইসাইড নোট। ফলে এটা খুন না আত্মহত্যা, ধন্দে পুলিস।
 ওয়েব ডেস্ক: বার ডান্সারের ঝুলন্ত দেহ উদ্ধারে চাঞ্চল্য ছড়াল বাগুইআটিতে। রাতে তেঘরিয়ার শিতলাতলা এলাকার একটি বাড়ি থেকে উদ্ধার হয় বছর পঁচিশের মামনি গায়েনের দেহ। পায়ে ধারাল অস্ত্রের একাধিক আঘাতের চিহ্ন রয়েছে। ঘরের মধ্যে মিলেছে বেশ কয়েকটি মদের বোতল। দেহের পাশে মেলেনি কোনও সুইসাইড নোট। ফলে এটা খুন না আত্মহত্যা, ধন্দে পুলিস। এদিকে, রাজ্যে ফের আক্রান্ত প্রতিবাদী। এবার উত্তর দিনাজপুরের ইসলামপুরে। সন্ধের পর বাড়ির পিছনে ফাঁকা জায়গায় রোজ বসত মদের আসর। পথ চলতি মানুষদের উদ্দেশে উড়ে আসত অশ্রাব্য গালিগালাজ। মহিলাদের কটূক্তি। এর বিরুদ্ধে স্থানীয় থানাকে ব্যবস্থা নেওয়ার জন্য বহুবার অনুরোধও জানান ক্ষুদিরামপল্লির বাসিন্দা, পেশায় স্কুল শিক্ষক অমল রায়। কিন্তু কাজের কাজ হয়নি। বাধ্য হয়ে  নিজেই প্রতিবাদ করেছিলেন শিক্ষক। তার ফলে ওই শিক্ষকের বাড়িতে চড়াও হয়ে, ব্যাপক মারধর করে দুষ্কৃতীরা। বাধা দিতে গেলে অমল রায়ের স্ত্রী এবং মেয়েকে হুমকি দেওয়া হয়। ইসলামপুর থানায় অভিযোগ দায়ের হলেওষ এখনও অধরা দুষ্কৃতীরা। পুলিসি নিষ্ক্রিয়তায় গভীর উদ্বেগ প্রকাশ করেছে ইসলামপুর নাগরিক সুরক্ষা মঞ্চ।